NORAKSTS

|  |  |
| --- | --- |
| 26.03.2020. | Nr.4/22 |

**zemes starpgabala Garozas ielā, Jelgavā**

**(kadastra apzīmējums 09000140276) atsavināšana**

(ziņo: I.Škutāne)

Saņemts AS “RIVERSIDE PROPERTIES”, reģistrācijas numurs 40003017988, juridiskā adrese: Jelgava, Cukura iela 22, iesniegums, kurā lūdz atsavināt Jelgavas pilsētas pašvaldībai piederošo zemes vienību Garozas ielā, Jelgavā (kadastra apzīmējums 09000140276), kas piegul tai piederošajam nekustamajam īpašumam Garozas ielā 38C, Jelgavā.

Nekustamais īpašums ar kadastra numuru 09000140274 Garozas ielā 38C, Jelgavā, kas sastāv no zemes vienības ar kadastra apzīmējumu 09000140282 un būves ar kadastra apzīmējumu 09000140061058, reģistrēts Jelgavas pilsētas zemesgrāmatas nodalījumā Nr.100000458594 uz AS “RIVERSIDE PROPERTIES” vārda.

Publiskas personas mantas atsavināšanas likuma (turpmāk-Atsavināšanas likums) 1.panta pirmās daļas 11.punktā noteikts, ka zemes starpgabals ir publiskai personai piederošs zemesgabals, kura platība ir mazāka par pašvaldības apstiprinātajos apbūves noteikumos paredzēto minimālo apbūves gabala platību vai kura konfigurācija nepieļauj attiecīgā zemesgabala izmantošanu apbūvei.

Zemes vienība 87 m2 platībā ar kadastra apzīmējumu 09000140276 Garozas ielā, Jelgavā (turpmāk-Starpgabals) ir neapbūvēts, reģistrēts Jelgavas pilsētas zemesgrāmatas nodalījumā Nr.100000503868 ar kadastra Nr.09000140280 uz Jelgavas pilsētas pašvaldības vārda.

Atsavināšanas likuma 4.panta ceturtās daļas 1.punktā noteikts, ka pašvaldības nekustamā īpašuma atsavināšanu var ierosināt zemes īpašnieks, ja viņš vēlas nopirkt zemes starpgabalu, kas piegul viņa zemei.

Starpgabals nav izmantojams patstāvīgi funkcionējošas apbūves veidošanai un ir pievienojams blakus esošajam zemes īpašumam ar kadastra apzīmējumu 09000140282 Garozas ielā 38C, Jelgavā.

Saskaņā ar Jelgavas pilsētas pašvaldības 2017.gada 23.novembra saistošajiem noteikumiem Nr.17-23 “Teritorijas izmantošanas un apbūves noteikumu un grafiskās daļas apstiprināšana”, Starpgabala lietošanas mērķis ir rūpnieciskās ražošanas apbūve.

Saskaņā ar Atsavināšanas likuma 8.panta nosacījumiem, atsavināšanai paredzētā nekustamā īpašuma novērtēšanu organizē un mantas nosacīto cenu apstiprina pašvaldības institūcija, novērtēšanai pieaicinot sertificētu vērtētāju.

2020.gada 28.februārī nekustamā īpašuma vērtētājs Ģirts Kļaviņš (Latvijas īpašumu vērtētāju asociācijas īpašumu vērtētāja profesionālās kvalifikācijas sertifikāts nekustamā īpašuma vērtēšanai Nr.88, derīgs līdz 2020.gada 22.jūnijam) novērtēja Starpgabalu un noteica tā tirgus vērtību 400 *euro*.

Valsts zemes dienesta Nekustamā īpašuma Valsts kadastra informācijas sistēmā Starpgabala kadastrālā vērtība ir noteikta 238 *euro*.

Atsavināšanas likuma 3.panta pirmās daļas 2.punkts nosaka, ka publiskas personas nekustamo mantu var atsavināt, pārdodot par brīvu cenu. Minētā likuma 37.panta pirmās daļas 4.punkts nosaka, ka pārdot publiskas personas mantu par brīvu cenu var, ja nekustamo īpašumu iegūst šā likuma [4.panta](https://likumi.lv/doc.php?id=68490#p4) ceturtās daļas 1.punktā minētā persona. Šajā gadījumā pārdošanas cena ir vienāda ar nosacīto cenu.

Atsavināšanas likuma 36.panta trešā daļa nosaka, ka pārdodot publiskas personas nekustamo īpašumu uz nomaksu, nomaksas termiņš nedrīkst būt lielāks par pieciem gadiem.

2020.gada 4.martā Jelgavas pilsētas pašvaldības īpašuma atsavināšanas komisija noteica Starpgabala nosacīto cenu 500 *euro* un nomaksas termiņu – 5 gadus.

Saskaņā ar likuma “Par pašvaldībām” 21.panta pirmās daļas 17.punktu, Publiskas personas mantas atsavināšanas likuma 1.panta pirmās daļas 11.punktu, 3.panta pirmās daļas 2.punktu, 4.panta ceturtās daļas 1.punktu, 8.pantu, 36.panta trešo daļu, 37.panta pirmās daļas 4.punktu, Jelgavas pilsētas pašvaldības īpašuma atsavināšanas komisijas 2020.gada 4.marta lēmumu Nr.2/5 “Zemes starpgabala Garozas ielā, Jelgavā, atsavināšana” un AS “RIVERSIDE PROPERTIES” iesniegumu,

**JELGAVAS PILSĒTAS DOME NOLEMJ:**

1. Atsavināt Jelgavas pilsētas pašvaldībai piederošu zemes starpgabalu Garozas ielā, Jelgavā (kadastra numurs 09000140280, kadastra apzīmējums 09000140276, platība 87 m2), pārdodot to piegulošā zemes īpašuma ar kadastra apzīmējumu 09000140282 Garozas ielā 38C, Jelgavā, īpašniecei AS “RIVERSIDE PROPERTIES”, reģistrācijas numurs 40003017988, juridiskā adrese: Jelgava, Cukura iela 22, par nosacīto cenu 500 *euro*, nosakot maksimālo nomaksas termiņu – 5 gadus.
2. Jelgavas pilsētas pašvaldības īpašuma atsavināšanas komisijai veikt visas nepieciešamās darbības lēmuma izpildei.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2020.gada 26.martā